- Jeremiah
- <
- 28
- >

28
Nan Agguy Immannung an Propeta an hi Hananiah
1 Hidin miyaleman bulan eden miyapat goh an tawon an numpapto'an Zedekiah hi ad Judah*Unu hidin 593 B.C. ya inalin Hananiah†Hay pohdonan ibaga ya ma'ma'ullay hi Apo Dios. an hina' Azzur an iGibeon ay ha"in hidin awadamih nan Timplun Apo Dios (at dengngol nan papadi ya nan tatagun wah di nan inalina) 2 an inalinay, “Umat hituy hinapit Apo Dios an nidugah di abalinanan Dios an dayawon di holag Israel an inalinay, Pogpogo' mahkay nan abalinan nan alid Babylon an paddungnay pakuh bagang di tagu. 3 Ya adi munduway tawon‡Mu hay impa'innilan Jeremiah hi aatna ya un napituy tawona (Jer. 25:11-12; 29:10), at nunhinnat'ondan duwa! at ipabangngad'un amin din nun'abalul an gina'un nan Timplu an din impiyuy Nebuchadnezzar ad Babylon. 4 Ya umat goh an ibangngad'uh tu nan ali tu'ud Judah an hi Jehoiachin an hina' Jehoiakim ya nan udum an nibalud hi ad Babylon.§Immuydad Babylon hidin 597 B.C. (II Ki. 24:8-17; II Chron. 36:9-10). Ti pogpogo' nongkay di abalinan nan alid Babylon.”
5 Ya tembal'uh Hananiah hi hinagang nan papadi ya an amin din tatagun timmata'dog hinan Timplu an inali' di, 6 “Amen!*Hay pohdon ten hapit di Hudyu an ibaga ya olom man ya ma'at hene! Olom ni' ya umat hinay aton Apo Dios! Olom ni' ya aton Apo Dios nan inalim ta ibangngadna nan nun'abalul an gina'un nan Timplu ya nan i'ibba tu'un nibalud ad Babylon! 7 Mu donglom nan hapito' ay he"a ya ta"on un da'yun amin an tatagun wah tu: 8 Din nun'ahhun an propetah din penghana ya unta mawada ya impa'innilada an ta"on un nan ongol di abalinanan babluy ya melwangdah gubat, ya nan do'ol an pumatoy, ya nan nidugah an dogoh. 9 Mu nen ad ugwan ya alyom di maphod an lumenggop tu'u. At tigon tu'u akkay un immannung an nalpun Apo Dios nan inalim!”
10 Ya nonong ya innal Hananiah din paku' an imbuung'u,†Jer. 27:2. ya inipungna. 11 Ya inalinay, “Inalin Apo Dios an umat hinay atonan mama"ih nan nangipaligligatan da Nebuchadnezzar hi an amin an babluy an inabakna. Ya adi umuy hi duway tawon ya ma'at hana.”
Ya unat goh nalpah hene ya tinayna' dida.
12 Mu agguy nadnoy ya himmapit hi Apo Dios ay ha"in an inalinay, 13 “Mumbangngad'a ta umuymu ibagan Hananiah an Ha"in an nidugah di abalinanan Dios an dayawon nan holag Israel di mangalin hiya di: He"a, Hananiah, ya inipungmu din ayiw an paku, mu hay mihukat ene ya nan gumo' an paku. 14 Ti paddungnay ipabuung'uh nan abablubabluy di gumo' hi padungal ta mapilitandan mangunud hi an amin an pohdon Nebuchadnezzar hi atonda. Ya ta"on un nan animal hi inalahan ya iyokod'un hiya.”‡Dan. 4:25.
15 Ya innayun'un inalin hiyay, “Alyo' ay he"a, Hananiah, an hay immannung ya agguy da'a pento' ay Apo Dios hi propetana! Mu nonong ya unmu immuy inali'alih nan tataguy layah ya wan hiyay kulugonda. 16 At hiyanan hay inalin Apo Dios ay he"a ya inalinay, Adi madnoy ya mi'idon da'ah tun luta! Ya adi malpah heten tawon ya matoy'a ti intudduwam nan tatagu ta ngohoyona' an Dios!”
17 At unat goh naluh di duway bulan§Unu 593 B.C. ya natoy tatagwah Hananiah.

- Jeremiah
- <
- 28
- >

*28:1 Unu hidin 593 B.C.

†28:1 Hay pohdonan ibaga ya ma'ma'ullay hi Apo Dios.

‡28:3 Mu hay impa'innilan Jeremiah hi aatna ya un napituy tawona (Jer. 25:11-12; 29:10), at nunhinnat'ondan duwa!

§28:4 Immuydad Babylon hidin 597 B.C. (II Ki. 24:8-17; II Chron. 36:9-10).

*28:6 Hay pohdon ten hapit di Hudyu an ibaga ya olom man ya ma'at hene!

†28:10 Jer. 27:2.

‡28:14 Dan. 4:25.

§28:17 Unu 593 B.C.

© 2018 WBT