- Psalms
- <
- 129
- >

129
Hay Mikantah nan Punti'idan ad Jerusalem*Heten psalm ya niddum hinan kalahin di psalm an ma'alih Kantan di Munti'id ti hidin nunti'idan nan Hudyun immuy ad Jerusalem an mi'gotad ya hiyah te kalahin di kantan nundedehhandan nangikantah nan dalan.
Hiyah te kantan ingkantan nan Hudyuh din nunti'idandan numbiyahen immuy ad Jerusalem.
1 Ditu'un holag Israel ya alyon tu'uy,
“Numpaligligat di buhul tu'un ditu'un nete"ah din paddungnay a'unga tu'u,†Hay ipa"elna ya din nunhituwan nan Hudyud Egypt.
2 mu agguy ditu'u inabalinan an inabak!
3 Ya paddungnay numpangahalom di hugat hi bonog tu'uh inatda an umat hinan na'aladun payaw,
4 mu na'ahhamad hi Apo Dios ti pinogpognay nihbutan tu'uh nan nun'appuhiy ugalidan tatagu!
5 An amin ni' nan bumobohhol hinan iJerusalem ya ma'abakda ta lumayawda,
6 ya an aminda ni' ya umatdah nan holo' an himmangaw hinan atap an ag'aga ya nalyaw,
7 ya mi'id ah managgung an mangamung ta uyunona.
8 Ya mi'id ni' mala'uh eden babluy nan buhul tu'uy mangali ay diday,
Wagahan da'yun Apo Dios!
unu, Wagahan da'yuh ngadan Apo Dios!”

- Psalms
- <
- 129
- >

*^ Heten psalm ya niddum hinan kalahin di psalm an ma'alih Kantan di Munti'id ti hidin nunti'idan nan Hudyun immuy ad Jerusalem an mi'gotad ya hiyah te kalahin di kantan nundedehhandan nangikantah nan dalan.

†129:1 Hay ipa"elna ya din nunhituwan nan Hudyud Egypt.

© 2018 WBT