- Revelation
- <
- 12
- >

12
Hay Aat nan Babai ya nan Dragon*Umat hi baniah di tigawna.
1 Waday nidugah an umipanoh'an numpattig ad abuniyan. Hay tigawna ya babain ay nunlubung hi algaw an humili. Ya paddungnay timma'dog hinan bulan, ya paddungnay enepngotnah ulunay himpulu ta duwan bittuan.†Hay kulugon nan do'ol an kimmulug hi ibalinan ten babai ya ad Israel, ya nan himpulu ta duwan bittuan ya nan himpulu ta duwan holag Jacob an paddungnay puun ten nasyon. Ya nan algaw ya bulan ya itududay wagah Apo Dios hinan Hudyu ti diday tatagun Apo Dios. Mu mid napto' hi un makulug. 2 Ya magadyuh di puntungawana, at enlotnan kimmilah dinumgohan di putunah puntungawana.
3 Ya tinnig'ud abuniyan di oha goh an umipanoh'a. Ya hay tigawna ya ongol an dragon. Ya mumbolah, ya pituy ulunan napngotan hi balitu', ya himpuluy ha'gudna.‡Hay ibalinana ya hi Satanas (verse 9). Nan pitun uluna ya itududay anidugah di anala'engna, ya nan himpulun ha'gudna ya itududay amabi'ahna. 4 Ya inhawagina nan iwitna, ya dinalupuhnay hi'itangan godwah§Unu 1/3. nan bittuan hi ad daya ta nagahdah tun luta.*Hay nomnomon di udum ya hi'itangan godwan (unu 1/3) di a'anghel ad abuniyan ya niddumdah nan numbaholan Lucifer, at numbalindah dimunyu. Ya timma'dog hi hinagang de han babain magadyuh an muntungaw ta hodonay itungawna ta ihdana. 5 Ya unat goh nuntungaw henen babai ya lala'iy intungawna†Nan Alin Pento' Apo Dios an ma'alih Messiah unu Kristu. an Hiyay mumpapto' hi an amin an babluy. Ya mi'id di mangabak ay Hiya, ya mahapul an Hiyay ma'unud.‡Nan Pumpapto'an Jesu Kristuh nan Hinlibuy Tawon. Mu himbumagga ya impa'alan Apo Dios din ung'ungngah did abuniyan an awadan di pumpapto'ana.§Nan timmuluwan Jesus. 6 Ya limmayaw din babai ta immuy hinan mapulun ti indadaan Apo Dios di ihinanah di*Hay kulugon nan do'ol an kimmulug hi awadan ten lugal ya ad Petra hinan Kingdom of Jordan, mu mid mapto'. ta mahalimunan hi himpulu ta duway gahut ya han nanom di algaw.†Unu 42 an bulan, unu 3.5 an tawon.
7 Ya awni ya tinnig'u goh an waday gubat ad abuniyan. Hi Michael an apun di a'anghel Apo Dios‡Itudun Dan. 12:1 an hay ma"aphod an impatamun Apo Dios ay Michael ya hiyay anghel an manalimun ad Israel hinan Punligatan di Tatagu. ya initnudna nan a'anghelna ta ni'gubatdah nan dragon ya hinan a'anghelna. 8 Ya na'abak din dragon ya din a'anghelna. At adi mahkay nonongan umuyda mihinad abuniyan, 9 at enggahda didah luta. Henen dragon ya hiyah ne din ulog§Gen. 3:1-7. an din alyondan diyablu unu Satanas*Hay pohdonan ibaga ya nan mangipabahol. an bimmalibalin amin hinan tataguh tun luta. At napakakda an initnudna nan a'anghelna ta immalidah tun luta.†Heten gutud ya nan Punligatan di Tatagu tuwali an bo'on hidin hopap hi numbaholandad abuniyan.
10 Ya waday dengngol'un ma"adngol an hapit ad abuniyan an inalinay,
“Ad ugwan di gutud hi pamaliwan Apo Dios hinan tataguna!
Ti impattignay ongol an abalinanan mumpapto',
ya impattig goh Kristun mangipapto' hi tagun waday biyangna
ti na'ameh mahkay hi Satanas
an do'ol din gunna impabahol‡Bahaom nan footnote di verse 9 hi bagtuna. Nan duwan na'atan nan inatnan nangipabahol hinan nangunud ay Apo Dios ya nibaag hinan Job 1:6-12; 2:1-7; ya Zech. 3:1-2. hinan i'ibba tu'un kimmulug hi hinagang Apo Dios.
Mu ad ugwan ya nipakak mahkay ad abuniyan.
11 Ya inameh nan i'ibba tu'uh Satanas
ti dimmalat di dalan nan ay Uyaw an Kalniluh din natayana,
ya dimmalat di nangipa'innilaandah Hapit Apo Dios an ta"on hi un hiyay dumalat hi atayanda.
12 At mun'am'amlong ayun amin an wad abuniyan!
Mu mahmo' ayun wah nan luta ya wah nan baybay
ti wah nah Satanas an nidugah di bungotna
ti inilanan ag'aga mahkay an mapogpog di pangatanah pohdona.”
13 Ya hidin ininnilan nan dragon an napakak ad abuniyan ta nahnag hitun luta ya immuyna inanap din babain nangitungaw hi lala'i. 14 Mu nidatan nan babaih duwan paya' an umat hi paya' di ongol an agila ta way atonan tumayap an umuy hinan ihinanah nan mapulun. At hidiy nahalimunanah tuluy tawon ya han godwa,§Unu 42 an bulan unu 1,260 an algaw. at mi'id di aton nan dragon an mangah'up ay hiya. 15 Ya impabuhu' nen dragon di do'ol an danum an ay wangwang ta olom ya miyanud nan babai. 16 Mu paddungnay bimmadang di lutan nen babai ti nanga', at nun'a'unug din danum an imbuldid nan dragon. 17 At ma'abbungot din dragon hinan babai, at immuyna ginubat nan holag nan babain din mangunud hi Tugun Apo Dios ya nan intudtudun Jesus.

- Revelation
- <
- 12
- >

*^ Umat hi baniah di tigawna.

†12:1 Hay kulugon nan do'ol an kimmulug hi ibalinan ten babai ya ad Israel, ya nan himpulu ta duwan bittuan ya nan himpulu ta duwan holag Jacob an paddungnay puun ten nasyon. Ya nan algaw ya bulan ya itududay wagah Apo Dios hinan Hudyu ti diday tatagun Apo Dios. Mu mid napto' hi un makulug.

‡12:3 Hay ibalinana ya hi Satanas (verse 9). Nan pitun uluna ya itududay anidugah di anala'engna, ya nan himpulun ha'gudna ya itududay amabi'ahna.

§12:4 Unu 1/3.

*12:4 Hay nomnomon di udum ya hi'itangan godwan (unu 1/3) di a'anghel ad abuniyan ya niddumdah nan numbaholan Lucifer, at numbalindah dimunyu.

†12:5 Nan Alin Pento' Apo Dios an ma'alih Messiah unu Kristu.

‡12:5 Nan Pumpapto'an Jesu Kristuh nan Hinlibuy Tawon.

§12:5 Nan timmuluwan Jesus.

*12:6 Hay kulugon nan do'ol an kimmulug hi awadan ten lugal ya ad Petra hinan Kingdom of Jordan, mu mid mapto'.

†12:6 Unu 42 an bulan, unu 3.5 an tawon.

‡12:7 Itudun Dan. 12:1 an hay ma"aphod an impatamun Apo Dios ay Michael ya hiyay anghel an manalimun ad Israel hinan Punligatan di Tatagu.

§12:9 Gen. 3:1-7.

*12:9 Hay pohdonan ibaga ya nan mangipabahol.

†12:9 Heten gutud ya nan Punligatan di Tatagu tuwali an bo'on hidin hopap hi numbaholandad abuniyan.

‡12:10 Bahaom nan footnote di verse 9 hi bagtuna. Nan duwan na'atan nan inatnan nangipabahol hinan nangunud ay Apo Dios ya nibaag hinan Job 1:6-12; 2:1-7; ya Zech. 3:1-2.

§12:14 Unu 42 an bulan unu 1,260 an algaw.

© 2018 WBT